Cimetière de Montmartre

Cimetière de Montmartre (Cintorín Montmartre, nazývaný aj Cimetière du Nord – Severný cintorín) je významný cintorín v Paríži, ktorý leží v severnej časti mesta v štvrti Montmartre v 18. parížskom obvode na Avenue Rachel. So svojimi 11 ha je tretím najväčším pohrebiskom vo vnútri Paríža, je tu asi 20 000 licencií a ročne je tu pochovaných približne 500 osôb. História Cintorín bol vybudovaný v rokoch 1818 – 1824 na mieste bývalého lomu na sadrovec za hranicami vtedajšieho Paríža. Pochovávať sa tu začalo v roku 1825. Od roku 1860 sa cintorín nachádza na území mesta Paríža. V roku 1922 sa na hrobe nemeckého básnika Heinricha Heineho zastrelil mladý študent s knihou Heineho veršov v ruke. V roku 1941 po okupácii Paríža bol básnikov hrob na Hitlerov príkaz zničený. Výber pochovaných osobností André-Marie Ampère (1775 – 1836), francúzsky fyzik Hector Berlioz (1803 – 1869), francúzsky skladateľ (7. oddelenie) Václav Brožík (1851 – 1901), český maliar (28. oddelenie) Dalida (Yolanda-Cristina Gigliotti) (1933 – 1987), francúzska speváčka a herečka Edgar Degas (1834 – 1917), francúzsky maliar a sochár (4. oddelenie) Léo Delibes (1836 – 1891), francúzsky skladateľ (9. oddelenie) Alexandre Dumas mladší (1824 – 1895), francúzsky spisovateľ (21. oddelenie) Marie Duplessis, rozená Alphonsine Plessis (1824 – 1847), kurtizána – Dáma s kaméliami (15. oddelenie) Jean Marie Joseph Farina (1785 – 1864), výrobca kolínskej vody Georges Feydeau (1862 – 1921), francúzsky dramatik Léon Foucault (1819 – 1868), francúzsky fyzik (7. oddelenie) Théophile Gautier (1811 – 1872), francúzsky spisovateľ (2. oddelenie) Edmond de Goncourt (1822 – 1896), francúzsky spisovateľ, zakladateľ Goncourtovej ceny (13. oddelenie) Jules de Goncourt (1830 – 1870), francúzsky spisovateľ (13. oddelenie) Jacques Fromental Halévy (1799 – 1862), francúzsky skladateľ Heinrich Heine (1797 – 1856), nemecký básnik (27. oddelenie) Gustave Moreau (1826 – 1898), francúzsky maliar Jacques Offenbach (1819 – 1880), francúzsky skladateľ (9. oddelenie) Juliette Récamier (1777 – 1849), hostiteľka salónu (30. oddelenie) Adolphe Sax (1814 – 1894), vynálezca saxofónu (5. oddelenie) Claude Simon (1913 – 2005), francúzsky spisovateľ Fernando Sor (1778 – 1839), španielsky skladateľ a gitarista Stendhal (Henri Beyle) (1783 – 1842), francúzsky spisovateľ François Truffaut (1932 – 1984), francúzsky režisér (21. oddelenie) Horace Vernet (1789 – 1863), francúzsky maliar Alfred de Vigny (1797 – 1863), francúzsky spisovateľ (13. oddelenie) Louise Weber zvaná La Goulue (1866 – 1929), francúzska tanečnica Émile Zola (1840 – 1902), francúzsky spisovateľ (jeho pozostatky boli v roku 1908 prenesené do Panteónu) (19. oddelenie) Významné parížske cintoríny V súčasnosti je na území mesta Paríža funkčných 14 cintorínov, z ktorých štyri majú vyše 10 000 hrobových miest: Cimetière du Père-Lachaise (cca 70 000 náhrobkov alebo koncesií) Cimetière du Montparnasse (35 000) Cimetière de Montmartre (20 000) Cimetière des Batignolles (15 000) Ďalších šesť cintorínov určených na pochovávanie Parížanov leží mimo územia hlavného mesta. Ich názvy sú odvodené od miest, v ktorých sa nachádzajú: Cintorín Pantin (200 000) Cintorín Thiais (150 000) Cintorín Bagneux (83 000) Cintorín Ivry (48 000) Cintorín Saint-Ouen (46 000) Referencie Iné projekty Commons ponúka multimediálne súbory na tému Cimetière de Montmartre Literatúra Václav Fiala, Umělecká Paříž, Praha 2002, ISBN 80-7106-418-1, s. 257-260 Zdroj Tento článok je čiastočný alebo úplný preklad článku Hřbitov Montmartre na českej Wikipédii.